CELEX: 32013D0258(01)
Language: el
Date: 2013-05-27 00:00:00
Title: 2013/258/ΕΕ: Απόφαση του Συμβουλίου, της 27ης Μαΐου 2013 , σχετικά με τη θέση που πρέπει να υιοθετηθεί εξ ονόματος της Ευρωπαϊκής Ένωσης στο πλαίσιο του Συμβουλίου των Υπουργών ΑΚΕ-ΕΚ σχετικά με το καθεστώς της Ομοσπονδιακής Δημοκρατίας της Σομαλίας σε σχέση με τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου

4.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 150/26
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Μαΐου 2013
   σχετικά με τη θέση που πρέπει να υιοθετηθεί εξ ονόματος της Ευρωπαϊκής Ένωσης στο πλαίσιο του Συμβουλίου των Υπουργών ΑΚΕ-ΕΚ σχετικά με το καθεστώς της Ομοσπονδιακής Δημοκρατίας της Σομαλίας σε σχέση με τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου
   (2013/258/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 9,
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ (1), και ιδίως το άρθρο 1 αυτής,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Το άρθρο 94 της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000 (2), όπως τροποποιήθηκε στο Λουξεμβούργο στις 25 Ιουνίου 2005 (3) και στην Ουαγκαντούγκου στις 22 Ιουνίου 2010 (4) («συμφωνία ΑΚΕ-ΕΚ») ορίζει ότι κάθε αίτηση προσχώρησης κράτους υποβάλλεται προς έγκριση στο Συμβούλιο υπουργών ΑΚΕ-ΕΚ.
            
         
               (2)
            
            
               Στις 25 Φεβρουαρίου 2013 η Ομοσπονδιακή Δημοκρατία της Σομαλίας υπέβαλε αίτηση προσχώρησης σύμφωνα με το άρθρο 94 της συμφωνίας ΑΚΕ-ΕΚ.
            
         
               (3)
            
            
               Η έγκριση της προσχώρησης της Ομοσπονδιακής Δημοκρατίας της Σομαλίας από το Συμβούλιο των Υπουργών ΑΚΕ-ΕΚ θα πρέπει να υποστηριχθεί από την Ευρωπαϊκή Ένωση.
            
         
               (4)
            
            
               Η Ομοσπονδιακή Δημοκρατία της Σομαλίας θα πρέπει να υποβάλει την πράξη προσχώρησής της στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ, θεματοφύλακες της συμφωνίας ΑΚΕ-ΕΚ.
            
         
               (5)
            
            
               Ως εκ τούτου, είναι σκόπιμο να καθοριστεί η θέση που θα υιοθετήσει η ΕΕ στο πλαίσιο του Συμβουλίου των Υπουργών ΑΚΕ-ΕΕ για το καθεστώς της Ομοσπονδιακής Δημοκρατίας της Σομαλίας ως προς τη συμφωνία ΑΚΕ-ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα ληφθεί εξ ονόματος της Ευρωπαϊκής Ένωσης, στο πλαίσιο του Συμβουλίου των Υπουργών ΑΚΕ-ΕΕ, όσον αφορά την αίτηση της Ομοσπονδιακής Δημοκρατίας της Σομαλίας για χορήγηση καθεστώτος παρατηρητή και επακόλουθης προσχώρησης στη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000, όπως τροποποιήθηκε στο Λουξεμβούργο στις 25 Ιουνίου 2005 και στην Ουαγκαντούγκου στις 22 Ιουνίου 2010, θα βασισθεί επί του σχεδίου απόφασης του Συμβουλίου των Υπουργών ΑΚΕ-ΕΕ, που επισυνάπτεται στην παρούσα απόφαση.
   Επίσημες και ελάσσονος σημασίας αλλαγές στο συνημμένο σχέδιο απόφασης του Συμβουλίου των Υπουργών ΑΚΕ-ΕΚ δύνανται να συμφωνηθούν χωρίς να απαιτείται τροποποίηση της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 27 Μαΐου 2013.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  ΕΕ L 317 της 15.12.2000, σ. 376.
   
      (2)  ΕΕ L 317 της 15.12.2000, σ. 3. Συμφωνία διορθωμένη με την ΕΕ L 385 της 29.12.2004, σ. 88.
   
      (3)  ΕΕ L 209 της 11.8.2005, σ. 27.
   
      (4)  ΕΕ L 287 της 4.11.2010, σ. 3.
   
      ΣΧΕΔΙΟ
      ΑΠΌΦΑΣΗ αριθ. …/… ΤΟΥ ΣΥΜΒΟΥΛΊΟΥ ΥΠΟΥΡΓΏΝ ΑΚΕ-ΕΕ
      της …
      σχετικά με την αίτηση που υπέβαλε η Ομοσπονδιακή Δημοκρατία της Σομαλίας με αίτημα το καθεστώς παρατηρητή και την επακόλουθη προσχώρησή της στη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου
      ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΕ,
      Έχοντας υπόψη τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000 (1), όπως τροποποιήθηκε στο Λουξεμβούργο στις 25 Ιουνίου 2005 (2), και στην Ουαγκαντούγκου στις 22 Ιουνίου 2010 (3) (εφεξής «Συμφωνία ΑΚΕ-ΕΕ»), και ιδίως το άρθρο 94,
      Έχοντας υπόψη την απόφαση αριθ. 1/2005 του Συμβουλίου των Υπουργών ΑΚΕ-ΕΚ, της 8ης Μαρτίου 2005, σχετικά με την έγκριση του εσωτερικού κανονισμού του Συμβουλίου των Υπουργών ΑΚΕ-ΕΚ (4), και ιδίως το άρθρο 8 παράγραφος 2,
      Εκτιμώντας τα ακόλουθα:
      
                  (1)
               
               
                  Η συμφωνία του Κοτονού τέθηκε σε ισχύ την 1η Ιουλίου 2008 σύμφωνα με το άρθρο 93 παράγραφος 3 της εν λόγω συμφωνίας. Η συμφωνία τροποποιήθηκε για πρώτη φορά στο Λουξεμβούργο στις 25 Ιουνίου 2005, και για δεύτερη φορά στην Ουαγκαντούγκου στις 22 Ιουνίου 2010. Η δεύτερη τροποποίηση εφαρμόζεται προσωρινά από τις 31 Οκτωβρίου 2010 (5).
               
            
                  (2)
               
               
                  Το άρθρο 94 της συμφωνίας ΑΚΕ-ΕΚ ορίζει ότι κάθε αίτηση προσχώρησης από κράτος υποβάλλεται στο Συμβούλιο των Υπουργών ΑΚΕ-ΕΕ και εγκρίνεται από αυτό.
               
            
                  (3)
               
               
                  Στις 25 Φεβρουαρίου 2013 η Ομοσπονδιακή Δημοκρατία της Σομαλίας υπέβαλε αίτηση για καθεστώς παρατηρητή και επακόλουθη προσχώρηση σύμφωνα με το άρθρο 94 της συμφωνίας ΑΚΕ-ΕΚ.
               
            
                  (4)
               
               
                  Η Ομοσπονδιακή Δημοκρατίας της Σομαλίας οφείλει να καταθέσει την πράξη προσχώρησης στους θεματοφύλακες της συμφωνίας ΑΚΕ-ΕΚ, και συγκεκριμένα στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Έγκριση του αιτήματος προσχώρησης και καθεστώς παρατηρητή
      Η αίτηση της Ομοσπονδιακής Δημοκρατίας της Σομαλίας να προσχωρήσει στη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000, όπως τροποποιήθηκε στο Λουξεμβούργο στις 25 Ιουνίου 2005 και στην Ουαγκαντούγκου στις 22 Ιουνίου 2010, εγκρίνεται.
      Η Ομοσπονδιακή Δημοκρατία της Σομαλίας καταθέτει την πράξη προσχώρησης στους θεματοφύλακες της συμφωνίας ΑΚΕ-ΕΚ, και συγκεκριμένα στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ, πριν από την εν λόγω ημερομηνία.
      Εν αναμονή της προσχώρησής της, η Ομοσπονδιακή Δημοκρατία της Σομαλίας μπορεί να παρίσταται στις συνεδριάσεις του Συμβουλίου ως παρατηρητής.
      Άρθρο 2
      Έναρξη ισχύος
      Η παρούσα απόφαση αρχίζει να ισχύει από την επόμενη ημέρα της έκδοσής της.
      
         …, …
         
            
               Για το Συμβούλιο των Υπουργών ΑΚΕ-ΕΕ
            
            
               Ο Πρόεδρος
            
         
      
      
         (1)  ΕΕ L 317 της 15.12.2000, σ. 3.
      
         (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
      
         (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
      
         (4)  ΕΕ L 95 της 14.4.2005, σ. 44.
      
         (5)  Απόφαση αριθ. 2/2010 του Συμβουλίου των Υπουργών ΑΚΕ-ΕΕ, της 21ης Ιουνίου 2010, ΕΕ L 287 της 4.11.2010, σ. 68.